
 02/ 2
 BG
 Официален вестник на Европейския съюз
 165
 31983R1480
 L 151/27
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 РЕГЛАМЕНТ (ЕИО) No 1480/83 НА КОМИСИЯТА
 от 7 юни 1983 година
 относно класирането на стоки в подпозиция 97.03 В от Общата митническа тарифа
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската икономическа общност,
 като взе предвид Регламент (ЕИО) No 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
 като има предвид, че за да се осигури еднакво прилагане на номенклатурата на Общата митническа тарифа, е необходимо единно да се приемат разпоредбите относно тарифното класиране на следните стоки:
 1.
 комплект за деца, състоящ се от верижка от неблагороден метал с висулка тип „камео“ от неблагороден метал и пластмаса, две обици, брошка и пръстен от неблагороден метал и пластмаса, представени в една опаковка;
 2.
 комплект за деца, състоящ се от верижка от неблагороден метал с висулка във формата на часовник, две обици, две гривни и два пръстена от пластмаса, представени в една опаковка;
 като има предвид, че Общата митническа тарифа, приложена към Регламент (ЕИО) No 950/68 на Съвета (2), последно изменен с Регламент (ЕИО) No 604/83 (3), посочва в позиция No 71.16 бижутерийна имитация и в позиция No 97.03, inter alia, други играчки; като има предвид, че горепосочените позиции могат да бъдат взети предвид при класирането на упоменатите по-горе стоки;
 като има предвид, че комплектите не могат да се считат за „бижутерийна имитация“ по смисъла на позиция No 71.16; като има предвид, че поради употребата им и ниския стандарт на производство, те имат характера на играчки от позиция No 97.03;
 като има предвид, че, следователно, тези стоки трябва да бъдат класирани в позиция No 97.03 от Общата митническа тарифа; като има предвид, че в рамките тази позиция е уместно да се избере подпозиция В;
 като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
 ПРИЕ НАСТОЯЩИЯ РЕГЛАМЕНТ:
 Член 1
 Детски комплекти, състоящи се от:
 1.
 верижка от неблагороден метал с висулка тип „камео“ от неблагороден метал и пластмаса, две обици, брошка и пръстен от благороден метал и пластмаса, представени в една опаковка;
 2.
 верижка от благороден метал с висулка във формата на часовник, две обици, две гривни и два пръстена от пластмаса, представени в една опаковка;
 трябва да се класират в Общата митническа тарифа, както следва:
 97.03
 Други играчки; умалени модели за забавление:
 В.
 Други
 Член 2
 Настоящият регламент влиза в сила на двадесет и първия ден след публикуването му в Официален вестник на Европейските общности.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 7 юни 1983 година.
 За Комисията
 Karl-Heinz NARJES
 Член на Комисията
 (1) ОВ L 14, 21.1.1969 г., стр. 1.
 (2) ОВ L 172, 22.7.1968 г., стр. 1.
 (3) ОВ L 72, 18.3.1983 г., стр.